. |  | Προηγ | Επόμενο

# Επιλογή και χρήση των ISO

### Εισαγωγή

Η Mageia διανέμεται μέσω εικόνων ISO. Αυτή η σελίδα θα σας βοηθήσει να επιλέξετε ποια εικόνα ταιριάζει καλύτερα στις ανάγκες σας.

Υπάρχουν τρεις τύποι μέσων εγκατάστασης:

- Κλασσικός εγκαταστάτης: Η εκκίνηση με αυτό το μέσο σας παρέχει τη μέγιστη ευελιξία όταν επιλέγεται τι θα εγκαταστήσετε, και για την διαμόρφωση του συστήματος. Συγκεκριμένα, αν θέλετε να επιλέξετε μεταξύ των επιφανειών εργασίας προς εγκατάσταση.

- ΖΩΝΤΑΝΟ μέσο: Αυτή η επιλογή σας επιτρέπει να δοκιμάσετε την Mageia χωρίς να χρειάζεται να την εγκαταστήσετε ή να κάνετε αλλαγές στον υπολογιστή σας. Ωστόσο, το Ζωντανό μέσο περιλαμβάνει έναν εγκαταστάτη, ο οποίος μπορεί να εκτελεστεί κατά την εκκίνηση του μέσου, ή από την επιφάνεια εργασίας του Ζωντανού συστήματος.

  ### Σημείωση

  Η εγκατάσταση μέσω ενός Ζωντανού μέσου είναι πιο απλή σε σχέση με την κλασσική εγκατάσταση - αλλά έχετε λιγότερες επιλογές διαμόρφωσης.

  ### Σημαντικό

  Τα Ζωντανά ISO μπορούν να χρησιμοποιηθούν μόνο για μια &#x201C;καθαρή&#x201D; εγκατάσταση· δεν μπορούν να χρησιμοποιηθούν για την αναβάθμιση από προηγούμενη έκδοση.

- Δικτυακή εγκατάσταση: Πρόκειται για μικρές εικόνες οι οποίες περιέχουν τα απαραίτητα για την εκκίνηση του προγράμματος εγκατάστασης DrakX και την εύρεση του `DrakX-installer-stage2` και άλλων πακέτων που απαιτούνται για τη συνέχιση και την ολοκλήρωση της εγκατάστασης. Αυτά τα πακέτα μπορεί να βρίσκονται στον σκληρό δίσκο του υπολογιστή, σε έναν τοπικό σκληρό δίσκο, στο τοπικό δίκτυο ή στο διαδίκτυο.

  Αυτά τα μέσα είναι πολύ ελαφριά (μικρότερα από 100 MB) και εξυπηρετούν όταν το εύρος ζώνης είναι πολύ μικρό για τη λήψη ενός πλήρους DVD, ή όταν ο υπολογιστής δεν διαθέτει οδηγό DVD ή όταν ο υπολογιστής δεν υποστηρίζει την εκκίνηση από ένα κλειδί USB.

Στις επόμενες ενότητες δίνονται περισσότερες πληροφορίες.

### Μέσα

#### Ορισμός

Μέσο αποκαλούμε εδώ ένα αρχείο εικόνας ISO το οποίο επιτρέπει την εγκατάσταση και/ή την ενημέρωση της Mageia και κατ' επέκταση κάθε φυσικό μέσο (DVD, κλειδί USB, ...) που το αρχείο ISO έχει αντιγραφεί.

Μπορείτε να βρείτε τα ISO της Mageia εδώ.

#### Μέσο κλασσικής εγκατάστασης

##### Κοινά χαρακτηριστικά

- Τα ISO χρησιμοποιούν τον κλασσικό εγκαταστάτη DrakX

- Χρησιμοποιούνται για την πραγματοποίηση καθαρών εγκαταστάσεων ή για αναβάθμιση μιας προηγούμενα εγκατεστημένης έκδοσης της Mageia

- Διαφορετικά μέσα για αρχιτεκτονική 32 ή 64 δυφίων

- Μερικά εργαλεία είναι διαθέσιμα στην οθόνη &#x201C;υποδοχής&#x201D;: Διάσωση του συστήματος, Έλεγχος της μνήμης,και Εργαλείο εντοπισμού υλικού

- Κάθε DVD περιέχει πολλά διαθέσιμα γραφικά περιβάλλοντα και γλώσσες

- Κατά την εγκατάσταση θα ερωτηθείτε για την προσθήκη ιδιόκτητου λογισμικού

#### Ζωντανό μέσο

##### Κοινά χαρακτηριστικά

- Μπορεί να χρησιμοποιηθεί για την προεπισκόπηση του λειτουργικού συστήματος Mageia χωρίς να απαιτείται η εγκατάστασή του.

- Το Ζωντανό μέσω περιλαμβάνει έναν εγκαταστάτη.

- Κάθε ISO περιέχει μόνο ένα περιβάλλον εργασίας (Plasma, GNOME ή Xfce)

- Διαφορετικά μέσα για αρχιτεκτονική 32 ή 64 δυφίων

- Περιέχουν ιδιόκτητο λογισμικό

##### Ζωντανό DVD Plasma

- Μόνο το περιβάλλον επιφάνειας εργασίας Plasma

- Περιέχει όλες τις διαθέσιμες γλώσσες

- Μόνο 64 δυφίων αρχιτεκτονική

##### Live DVD GNOME

- Μόνο το περιβάλλον επιφάνειας εργασίας GNOME

- Περιέχει όλες τις διαθέσιμες γλώσσες

- Μόνο 64 δυφίων αρχιτεκτονική

##### Ζωντανό DVD XFCE

- Μόνο το περιβάλλον επιφάνειας εργασίας XFCE

- Περιέχει όλες τις διαθέσιμες γλώσσες

- Αρχιτεκτονική 32 ή 64 δυφίων

#### Μέσο εγκατάστασης δικτύου

##### Κοινά χαρακτηριστικά

- Διαφορετικά μέσα για αρχιτεκτονική 32 ή 64 δυφίων

- Τα πρώτα βήματα είναι μόνο στην αγγλική γλώσσα

##### netinstall.iso

- Περιέχει μόνο ελεύθερο λογισμικό, για αυτούς που προτιμούν να μην χρησιμοποιούν ιδιόκτητο λογισμικό

##### netinstall-nonfree.iso

- Περιέχει ιδιόκτητο λογισμικό (κυρίως οδηγούς συσκευών, αποκωδικοποιητές...) για αυτούς που το χρειάζονται

### Λήψη και έλεγχος των μέσων

#### Λήψη

Αφού επιλέξατε το αρχείο ISO, μπορείτε να το τηλεφορτώσετε είτε μέσω http είτε μέσω BitTorrent. Και στις δυο περιπτώσεις, σας παρέχουμε τις πληροφορίες σχετικά με τον εν χρήσει καθρεπτισμό και την επιλογή εναλλαγής αν το εύρος ζώνης είναι μικρό.

Αν είναι επιλεγμένο το http θα δείτε κάποιες πληροφορίες σχετικά με τα αθροίσματα ελέγχου.

Τα `md5sum`, `sha512sum` και `sha3-512sum` (το πιο ασφαλές) είναι εργαλεία ελέγχου της ακεραιότητας του ISO. Αντιγράψτε ένα άθροισμα ελέγχου (συμβολοσειρά αλφαριθμητικών χαρακτήρων) για χρήση στην επόμενη ενότητα.

Εν τω μεταξύ, θα ανοίξει ένα παράθυρο για την λήψη του ISO:

Κάντε κλικ στο Αποθήκευση αρχείου, και στη συνέχεια κάντε κλικ στο Εντάξει.

#### Έλεγχος της ακεραιότητας του ληφθέντος αρχείου

Το άθροισμα ελέγχου που αναφέραμε νωρίτερα είναι ένα ψηφιακό αποτύπωμα δημιουργημένο από έναν αλγόριθμο από το αρχείο προς λήψη. Μπορείτε να συγκρίνετε το άθροισμα του αρχείου ISO που τηλεφορτώσατε με αυτό του αρχείου ISO της πηγής. Αν τα αθροίσματα δεν ταιριάζουν, σημαίνει πως τα δεδομένα του αρχείου που τηλεφορτώσατε δεν είναι αντιστοιχούν και σε αυτήν την περίπτωση θα πρέπει να επαναλάβετε την λήψη ή να προσπαθήσετε την επισκευή χρησιμοποιώντας το BitTorrent.

Για την δημιουργία του αθροίσματος ελέγχου για το ειλημμένο ISO, ανοίξτε το τερματικό (δεν χρειάζεται σύνδεση ως root), και:

- Για χρήση του md5sum, πληκτρολογήστε: md5sum διαδρομή/προς/το/αρχείο/εικόναiso

- Για χρήση του sha512sum, πληκτρολογήστε: sha512sum διαδρομή/προς/το/αρχείο/εικόνα.iso

- Για χρήση του sha55122sum, πληκτρολογήστε: sha512sum διαδρομή/προς/το/αρχείο/εικόνα.iso

Παράδειγμα:

και συγκρίνετε το υπολογισμένο άθροισμα στον υπολογιστή σας (ίσως χρειαστεί να περιμένετε λίγο) με το άθροισμα ISO που δίνεται από τη Mageia.

### Εγγραφή ή αποτύπωση του ISO

Το επιβεβαιωμένο ISO μπορεί τώρα να εγγραφεί σε ένα CD/DVD ή να αποτυπωθεί σε ένα κλειδί USB. Αυτή η διεργασία δεν πρόκειται για μια απλή αντιγραφή αλλά για την δημιουργία ενός εκκινήσιμου μέσου.

#### Εγγραφή του ISO σε ένα CD/DVD

Όποιο λογισμικό και να χρησιμοποιήσετε, σιγουρευτείτε ότι έχετε επιλέξει την εγγραφή μιας εικόνας. Οι επιλογές εγγραφής δεδομένων ή αρχείων ΔΕΝ είναι σωστές. Ανατρέξτε στο Mageia wiki για περισσότερες πληροφορίες.

#### Αποτύπωση του ISO σε ένα κλειδί USB

Όλα τα Mageia ISO είναι υβριδικά. Αυτό σημαίνει ότι μπορείτε να τα αποτυπώσετε σε ένα κλειδί USB και να το χρησιμοποιήσετε για την εκκίνηση και εγκατάσταση του συστήματος.

### Προειδοποίηση

Η αποτύπωση μιας εικόνας σε έναν οδηγό flash θα έχει ως αποτέλεσμα την διαγραφή των αρχείων και την καταστροφή οποιουδήποτε προηγούμενου συστήματος αρχείων στη συσκευή.

### Σημείωση

Επίσης η μόνη κατάτμηση που θα υπάρχει στην συσκευή flash θα είναι η κατάτμηση του Mageia ISO.

Έτσι, αν ένα ISO 4GB έχει γραφεί σε ένα κλειδί USB 4GB, το κλειδί θα εμφανίζει ότι έχει συνολική χωρητικότητα 4GB. Αυτό συμβαίνει διότι το υπόλοιπο των 4GB δεν είναι μορφοποιημένο και ως εκ τούτου δεν είναι διαθέσιμο προς χρήση. Για να ανακτήσετε την αρχική χωρητικότητα, θα πρέπει να μορφοποιήσετε και να να αναδημιουργήσετε τις κατατμήσεις του κλειδιού USB.

##### Χρήση ενός εργαλείου γραφικού περιβάλλοντος στην Mageia

Μπορείτε να χρησιμοποιήσετε ένα εργαλείο γραφικού περιβάλλοντος όπως το IsoDumper

##### Χρήση ενός εργαλείου γραφικού περιβάλλοντος στα Windows

Μπορείτε να δοκιμάσετε:

- Το Rufus χρησιμοποιώντας την επιλογή της "εικόνας ISO"·

- Το Win32 Disk Imager

##### Χρήση της γραμμής εντολών σε ένα σύστημα GNU/Linux

### Προειδοποίηση

Είναι εν δυνάμει *επικίνδυνο* να το πραγματοποιήσετε χειροκίνητα. Διακινδυνεύετε να αντικαταστήσετε σημαντικά δεδομένα αν καθορίσετε λανθασμένα το αναγνωριστικό της συσκευής.

1. Ανοίξτε ένα τερματικό

2. Συνδεθείτε ως διαχειριστής root με την εντολή su - (μην ξεχάσετε το -)

3. Συνδέστε το κλειδί USB αλλά μην το προσαρτήσετε (και μην ανοίξετε μια εφαρμογή ή διαχειριστή αρχείων που μπορεί να έχει πρόσβαση ή να κάνει ανάγνωση στο κλειδί)

4. Εισάγετε την εντολή fdisk -l

5. Αναζητήστε το όνομα της συσκευής του κλειδιού USB (βάσει του μεγέθους του)· για παράδειγμα `/dev/sdb` στο παραπάνω στιγμιότυπο· πρόκειται για ένα κλειδί USB 8GB.

   Εναλλακτικά, μπορείτε να βρείτε το όνομα της συσκευής με την εντολή dmesg: προς το τέλος του παρακάτω παραδείγματος, μπορείτε να δείτε το όνομα της συσκευής που αρχίζει με `sd`, και στην περίπτωσή μας, `sdd` είναι η τρέχουσα συσκευή. Βλέπουμε επίσης ότι η χωρητικότητα είναι 2GB:

       [72594.604531] usb 1-1: new high-speed USB device number 27 using xhci_hcd
       [72594.770528] usb 1-1: New USB device found, idVendor=8564, idProduct=1000
       [72594.770533] usb 1-1: New USB device strings: Mfr=1, Product=2, SerialNumber=3
       [72594.770536] usb 1-1: Product: Mass Storage Device
       [72594.770537] usb 1-1: Manufacturer: JetFlash
       [72594.770539] usb 1-1: SerialNumber: 18MJTWLMPUCC3SSB
       [72594.770713] usb 1-1: ep 0x81 - rounding interval to 128 microframes, ep desc says 255 microframes
       [72594.770719] usb 1-1: ep 0x2 - rounding interval to 128 microframes, ep desc says 255 microframes
       [72594.771122] usb-storage 1-1:1.0: USB Mass Storage device detected
       [72594.772447] scsi host8: usb-storage 1-1:1.0
       [72595.963238] scsi 8:0:0:0: Direct-Access     JetFlash Transcend 2GB    1100 PQ: 0 ANSI: 4
       [72595.963626] sd 8:0:0:0: [sdd] 4194304 512-byte logical blocks: (2.14 GB/2.00 GiB)
       [72595.964104] sd 8:0:0:0: [sdd] Write Protect is off
       [72595.964108] sd 8:0:0:0: [sdd] Mode Sense: 43 00 00 00
       [72595.965025] sd 8:0:0:0: [sdd] No Caching mode page found
       [72595.965031] sd 8:0:0:0: [sdd] Assuming drive cache: write through
       [72595.967251]  sdd: sdd1
       [72595.969446] sd 8:0:0:0: [sdd] Attached SCSI removable disk

6. Εισαγάγετε την εντολή: dd if=path/to/the/ISO/file of=/dev/sd`X` bs=1M

   Όπου `X` = το όνομα της συσκευής, πχ: `/dev/sdd`

   Παράδειγμα:`dd if=/home/user/Downloads/Mageia-6-x86_64-DVD.iso of=/dev/sdd bs=1M`

   ### Υπόδειξη

   Μπορεί να σας φανεί χρήσιμο ότι if σημαίνει input file (αρχείο εισόδου) και of σημαίνει output file (αρχείο εξόδου)

7. Εισαγάγετε την εντολή: sync

8. Φτάσαμε στο τέλος της διεργασίας και μπορείτε να αποσυνδέσετε το κλειδί USB.

© Mageia
CC BY-SA 3.0

Προηγ |  | Επόμενο
| Αρχή |

- Contents
- Search

- Επιλογή και χρήση των ISO
  - Εισαγωγή
  - Μέσα
    - Ορισμός
    - Μέσο κλασσικής εγκατάστασης
      - Κοινά χαρακτηριστικά
    - Ζωντανό μέσο
      - Κοινά χαρακτηριστικά
      - Ζωντανό DVD Plasma
      - Live DVD GNOME
      - Ζωντανό DVD XFCE
    - Μέσο εγκατάστασης δικτύου
      - Κοινά χαρακτηριστικά
      - netinstall.iso
      - netinstall-nonfree.iso
  - Λήψη και έλεγχος των μέσων
    - Λήψη
    - Έλεγχος της ακεραιότητας του ληφθέντος αρχείου
  - Εγγραφή ή αποτύπωση του ISO
    - Εγγραφή του ISO σε ένα CD/DVD
    - Αποτύπωση του ISO σε ένα κλειδί USB
      - Χρήση ενός εργαλείου γραφικού περιβάλλοντος στην Mageia
      - Χρήση ενός εργαλείου γραφικού περιβάλλοντος στα Windows
      - Χρήση της γραμμής εντολών σε ένα σύστημα GNU/Linux
- Εκκίνηση της Mageia ως σύστημα Live
  - Εκκίνηση του μέσου
  - Στο BIOS/CSM/Λειτουργία παλαιού τύπου
  - Σε λειτουργία UEFI
- Παρακαλώ επιλέξτε τη γλώσσα που θα χρησιμοποιηθεί
- Άδεια χρήσης και σημειώσεις έκδοσης
  - Άδεια χρήσης
  - Σημειώσεις έκδοσης
- Διαμόρφωση της ζώνης ώρας
- Ρυθμίσεις του ρολογιού
- Επιλογή του πληκτρολογίου
- Δοκιμάστε την Mageia ως σύστημα Live
  - Λειτουργία Live
    - Έλεγχος του υλικού
    - Εκκίνηση της εγκατάστασης
- Διαμερισμός
  - Προτιμώμενος διαμερισμός
  - Επιλογή των σημείων προσάρτησης
  - Επιβεβαίωση του σκληρού δίσκου προς μορφοποίηση
  - Προσαρμοσμένη κατάτμηση δίσκων με το DiskDrake
  - Μορφοποίηση
- Διατήρηση ή αφαίρεση των μη χρησιμοποιούμενων συσκευών
- Πρόγραμμα εκκίνησης
  - Διαθέσιμά προγράμματα εκκίνησης
    - Grub2
    - rEFInd
  - Ρύθμιση του προγράμματος εκκίνησης
    - Κύριες επιλογές του προγράμματος εκκίνησης
    - Ρύθμιση του προγράμματος εκκίνησης
  - Άλλες επιλογές
    - Χρήση ενός υπάρχοντος μενού εκκίνησης
    - Εγκατάσταση χωρίς πρόγραμμα εκκίνησης
    - Προσθήκη ή επεξεργασία μιας καταχώρησης στο μενού Εκκίνησης
- Ενημερώσεις
- Επανεκκίνηση
- Διαχείριση χρηστών:
  - Ορίστε τον κωδικό πρόσβασης του διαχειριστή (root):
  - Εισαγωγή ενός χρήστη
- Οθόνη σύνδεσης
- Απεγκατάσταση της Mageia

Search